وخلاوها فبيتها ..و خرجو يوجدو بيدمن يعيطو ليهم العدول. بقات هيا بوحدها فالبيت و الصدمة قالباها ...شوية وقفات حدا المرايا و بدات كتشوف ... انا فعمري 24 سنة وانا فهاد اللحضة تمنيت نكون ابشع وحدة... مايشوف فيا تاواحد... تولدت وكبرت و تربيت وسط هاد القصر للي كايبان ليا دابا بحال شي غار كحل مافيه تا شوية ديال الضوء.بابا كان متلي الاعلى حيت خدام على راسو بدراعو واخا هوا عساس من العساسة ديال هاد القصر المهم كيخدم بعرق كتافو و الام ديالي اللي حياتها كاملة فالكوزينة مع الخدم ولاكن الحمد لله عشنا عيشا مرتاحة وقريت فاحسن المدارس و تا قربت نوصل للحلم ديالي فالاخير كيجي راجل اللي كبر مني 32 سنة واللي ختار ليا السمية فسبوع ديالي وسماني مروى (ابتسامة (ساخرة)هن كبرني باش يتزوج بيا ... ومتلي الاعلى اللي هوا بابا معقلش عليا و قدمني ليه بلا ما يفكر حتى تانية بعني بحال شي سلعة ...(دمعة من العين)